157. ΝΟΜΟΣ υπ’αριθ.1584 της 19/25 Φεβρ.1986 (ΦΕΚ Α΄16) Για την κύρωση της από 18 Οκτ.1985 Π.Ν.Π. του Προέδρου της Δημοκρατίας «Μέτρα προστασίας της Εθνικής Οικονομίας». Άρθρο πρώτο.-(Κυρώνεται η Π.Ν.Π. της 18/18 Οκτ.1985 (ΦΕΚ Α΄175) ανωτ.αριθ.154). Άρθρο δεύτερο.-1.Η εισοδηματική πολιτική που προβλέπεται στο προηγούμενο άρθρο συνίσταται στη χορήγηση της αυτόματης τιμαριθμικής αναπροσαρμογής (Α.Τ.Α.) και μόνο. 2.Από την 1.1.1986 η αυτόματη τιμαριθμική αναπροσαρμογή (Α.Τ.Α.) θα καταβάλλεται στους μισθωτούς του προηγούμενου άρθρου στην αρχή κάθε τετράμηνου, σύμφωνα με το προβλεπόμενο ποσοστό μεταβολής του Δείκτη Τιμών Καταναλωτή (Δ.Τ.Κ.) και ύστερα από αφαίρεση του εισαγόμενου πληθωρισμού. Ο εισαγόμενος πληθωρισμός θα υπολογίζεται με βάση τη μεταβολή του Δείκτη Τιμών εισαγομένων, που περιλαμβάνεται στο Δείκτη Τιμών Χονδρική πωλήσεως, του προηγούμενου τετράμηνου. Ο προσδιορισμός του ποσοστού της Α.Τ.Α. θα  καθορίζεται με απόφαση του Υπουργού Εθνικής Οικονομίας. Αν στο τέλος των χρήσεων 1986 και 1987 προκύψει απόκλιση, προς τα άνω, μεταξύ του προβλεφθέντος και του πραγματικού πληθωρισμού η διαφορά θα καταβληθεί στην αρχή του επόμενου έτους. Η Α.Τ.Α του πρώτου τετράμηνου του 1986 με το προϋπολογιστικό σύστημα θα καταβληθεί την 1.1.1986. 3.Μισθωτοί των οποίων οι αποδοχές υπερβαίνουν τις 150.000 δρχ. δεν θα λάβουν Α.Τ.Α. για το πρώτο τετράμηνο του 1986. Για τον υπολογισμό και την καταβολή Α.Τ.Α. στους ανωτέρω μισθωτούς θα αφαιρείται ποσό 5.000 δρχ. για κάθε τέκνο. Μισθωτοί των οποίων οι αποδοχές είναι χαμηλότερες των 150.000 δρχ. και με την Α.Τ.Α. του πρώτου τετράμηνου του 1986 θα υπερβούν το παραπάνω ποσό θα λάβουν τμήμα Α.Τ.Α. μέχρι της συμπληρώσεως του ποσού αυτού. 4.Στους μισθωτούς πολλαπλής απασχόλησης ή στους συνταξιούχους που λαμβάνουν σύνταξη άνω των 50.000 δρχ.το μήνα και συγχρόνως απασχολούνται ως μισθωτοί, καταβάλλεται Α.Τ.Α από μία πηγή, κατ’ επιλογή του μισθωτού. Σελ.384,9062(α)  Τεύχος Η112-Σελ.36 Κατ’ εξαίρεση των διατάξεων της παρ.6 του άρθρου μόνου της από 18.10.1985 κυρουμένης Π.Ν.Π., διατηρούνται σε ισχύ και μετά την ως άνω ημερομηνία οι ρυθμίσεις που προβλέπονται από νόμους, συλλογικές συμβάσεις εργασίας, υπουργικές αποφάσεις, διαιτητικές αποφάσεις ή οποιουδήποτε άλλου είδους διοικητική πράξη κανονιστικού χαρακτήρα, που έχουν εκδοθεί πριν από τις 18.10.1985, εκτός εκείνων που προβλέπουν καταβολή αυτόματης τιμαριθμικής αναπροσαρμογής από 1.1.1986 και εφεξής διάφορης εκείνης που ορίζεται στο παρόν άρθρο. 5.Στις περιπτώσεις που οι εργοδότες χορηγούσαν στο παρελθόν και κατέβαλαν μέχρι της 18.10.1985 είτε οικειοθελώς, είτε ύστερα από συμφωνία, αποδεδειγμένα συνολικές αποδοχές (μισθός ή ημερομίσθιο ή και διάφορες άλλες παροχές ή επιδόματα) υψηλότερες από τις νόμιμες, αυτές δηλαδή που προβλέπονται κάθε φορά από τις συλλογικές συμβάσεις εργασίας, αποφάσεις διαιτησίας, νόμους και υπουργικές αποφάσεις, επιτρέπεται κατεξαίρεση να χορηγείται υπό τους όρους και περιορισμούς των προηγούμενων παραγράφων του άρθρου αυτού η Α.Τ.Α. η οποία θα υπολογίζεται στις νόμιμες αποδοχές και το ποσό που θα προκύπτει από τον υπολογισμό αυτό θα προστίθεται στο σύνολο των καταβαλλομένων υψηλοτέρων αποδοχών. 6.Η Α.Τ.Α. στις αποδοχές των μισθωτών του προηγουμένου άρθρου θα καταβάλλεται ως ακολούθως: Μέχρι 50.000 δρχ. ολόκληρο το ποσοστό. Από 50.000 δρχ. μέχρι 75.000 δρχ. το 1/2. Από 75.001 δρχ. μέχρι 100.000 δρχ. το 1/4. Για αποδοχές από 100.001 δρχ. και άνω δεν θα καταβάλλεται Α.Τ.Α. Άρθρο τρίτο.-Η ισχύς της Π.Ν.Π. όπως δημοσιεύθηκε στο Φ.Ε.Κ. 179 της 18ης Οκτ.1985, αρχίζει όπως ορίζεται από την παρ.1 του άρθρ.44 του Συντάγματος. Η ισχύς αυτού του νόμου αρχίζει από τη δημοσίευσή του στην Εφημερίδα της Κυβερνήσεως. 2.Ζ.α.157 Αποδοχές Δημοσίων Υπαλλήλων